BG Официален вестник на Европейския съюз C 102/8

Обобщена информация относно държавните помощи, предоставени в съответствие с Регламент (ЕО) № 1595/2004 на Комисията относно прилагането на членове 87 и 88 от Договора за ЕО към държавните помощи за малки и средни предприятия в сектора на производството, преработката и търговията с рибни продукти

(текст от значение за ЕИП)

(2007/C 102/07)

Помощ №: XF 19/06

Държава-членка: Обединеното кралство

London Development Agency Palestra 197 Blackfriars Road London SE1 8AA United Kingdom

Richard Winborn Marine Fisheries Agency Area 6D, 3-8 Whitehall Place West London SW1A 2HH United Kingdom Tel. (44-207) 270 80 41 Fax (44-207) 270 80 19 E-mail: richard.winborn@mfa.gsi.gov.uk

Регион: Лондон

Наименование на схемата за помощ или име на предприятието, което получава индивидуална помощ:

Бенефициер: Smoked Salmon Unlimited

Правно основание: Industrial Development Act 1982

Планирани годишни разходи по схемата или общ размер на индивидуалната помощ, предоставена на предприятието: Помощта, която ще се предостави на бенефициера, е 450 000 GBP за период от две години. Проектът включва строежа на нова фабрика, състояща се от нов цех за опушване и център за посетители.

Максимален интензитет на помощта: Интензитет на помощта: 15 %. Помощта се предоставя под формата на безвъзмездни парични средства и се изплаща срещу платени и подписани фактури. Помощта няма да се изплаща под никаква друга форма. Размерът на интензитета на помощта няма да превишава, като еквивалент на субсидия (т. е. 40 %), общата ставка на националната субсидия и субсидията от Общността, определена в приложение IV към Регламент (ЕО) № 2792/1999 на Съвета за всеки един одобрен проект.

Дата на привеждане в действие:

Продължителност на схемата или индивидуалната помощ: Последната вноска от помощта за бенефициера се предвижда да се направи през ноември 2008 г.

Цел на помощта: Да се подобри конкурентоспособността на отговарящите на критериите райони чрез оказване на подкрепа за качествени проекти, които осигуряват устойчиви нови инвестиции

Да се посочи кои от членове 4-12 се използват и признатите разходи в рамките на индивидуалната помощ: Помощта ще се предостави съгласно член 8 от Регламент (ЕО) № 1595/2004.

Позициите на проекта, които отговарят на критериите за отпускане на безвъзмездни средства, трябва да включват разходи за дълготрайни активи, като имущество, оборудване и машини. Активите могат да се закупят изцяло или при условия на финансов лизинг, или покупка на изплащане. Някои договори за наем на имущество също могат да се признаят. Определени разходи от еднократен характер (патентни права, хонорари за професионални услуги) също са допустими. Проектите могат да бъдат подложени на мониторинг за минимум от пет години до приключване на инвестицията, както и след това, за да се осигури изпълнението на условията на офертата.

Засегнат(и) сектор(и): Схемата се прилага в сектор рибарство и е свързана с обработката и пускането на пазара на пушена сьомга.

Наименование и адрес на органа, предоставящ помощта:

London Development Agency Palestra 197 Blackfriars Road London SE1 8AA United Kingdom

Интернет адрес: www.dti.gov.uk

http://www.creativelondon.org.uk/server.php?show=conWebDoc.120

Други данни: —

Друга държавна помощ или безвъзмездна помощ от ЕС, предоставена на бенефициера от 1 ноември 2004 г. насам: Няма друга държавна помощ или безвъзмездна помощ от ЕС от 1 ноември 2004 г. насам.

Номер на помощта: XF 20/06

Държава-членка: Италия

Регион: Friuli Venezia Giulia

Наименование на схемата за помощ или име на предприятието, което получава индивидуална помощ: Regolamento di esecuzione dell'articolo 6, comma 23, della legge regionale 12/2006 recante criteri e modalità per la concessione di contributi alle associazioni del settore della pesca marittima operanti in Regione per l'attuazione di programmi di attività ai sensi dell'articolo 20, comma 3, lettera b), della legge 41/1982 e successive modifiche

Правно основание: Legge 17 febbraio 1982, n. 41 [articolo 20, comma 3, lettera b)] — „Piano per la razionalizzazione e lo sviluppo della pesca marina “e successive modifiche.

Legge regionale 21 luglio 2006, n. 12 (articolo 6) — „Assestamento del bilancio 2006 e del bilancio pluriennale per gli anni 2006-2008 ai sensi dell'articolo 18 della legge regionale 16 aprile 1999, n. 7“.

Delibera di giunta regionale n. 2566 del 27 ottobre 2006

Планирани годишни разходи по схемата или общ годишен размер на индивидуална помощ, предоставена на предприятието: Предвижда се стойност на помощта, възлизаща на 240 000 EUR.

Максимален интензитет на помощта: Максималният интензитет на помощта възлиза на 100 % от допустимите разходи.

Дата на привеждане в действие: Помощта влиза в действие след публикуването на Официалния бюлетин на региона и при всички положения 10 работни дни след изпращането на настоящия формуляр, както е предвидено в член 16, параграф 1 от Регламента за освобождаване (Регламент (ЕО) № 1595/2004).

Продължителност на схемата: Помощите се отпускат до изчерпване на средствата и при всички положения в рамките на периода на прилагане на Регламента за освобождаване (Регламент (ЕО) № 1595/2004), т. е. до 31 декември 2006 г.

Цел на помощта: Подпомагане на малки и средни предприятия в сектора на рибарството и аквакултурите чрез утвърждаване на програмни споразумения с асоциациите от сектора на морския риболов, работещи в региона, с максимална продължителност дванадесет месеца, които имат за цел между другото защита и развитие на устойчиво управление на рибните и биологичните ресурси, придаване на по-голяма стойност на рибните продукти, запазване и развитие на степента на заетост и насърчаване на създаването на консорциуми между фирмите.

Помощта е на основание на член 4 от Регламент (ЕО) № 1595/2004.

Допустими разходи в рамките на програмните споразумения:

разходи за персонал, работещ в асоциациите или разходи, направени за закупуване на извършени от трети лица услуги, които са насочени изключително към изпълнението на програмите,

разходи за информация и комуникации, отнасящи се до целите на програмите, графични и аудиовизуални продукти от общ интерес на работещите в сектора,

разходи за провеждане на конференции, срещи и семинари, пряко свързани с изпълнението на програмите,

общи разходи, включително наемане и амортизация на оборудване и инсталации, пряко свързани с изпълнението на програмите, до максимум 12 % от общата стойност на предвидената инициатива.

Засегнат(и) сектор(и): Морски риболов, аквакултура, преработка и търговия

Наименование и адрес на органа, предоставящ помощта:

Direzione centrale risorse agricole, naturali, forestali e montagna Servizio pesca e acquacoltura Via Caccia, 17 I-33100 Udine

Интернет адрес: www.regione.fvg.it

Помощ №: XF 21/06

Пояснителни бележки: 3 юни 2005 г. Министерски съвет одобри прилагането на План за действие в риболовния сектор, с оглед постигането на следните цели:

Повишаване сигурността на корабите и техните екипажи по време на риболов.

Модернизация на сектора, както и конкурентоспособност и подобряване на рентабилността.

Включване на мерки за опазване на околната среда и насърчаване на практики, които благоприятстват подобряването и устойчивостта на морската среда.

Насърчаване на равните възможности за мъжете и жените в този сектор и съвместяване на професионалния и семейния живот.

Приетият план включва поредица от мерки, които трябва да бъдат приложени от риболовните предприятия, на които се дава възможност да получат финансова подкрепа, на основата на нисколихвени кредити, отпуснати от Instituto de Crédito Oficial (официалния кредитен институт), наричан по-долу ICO. Тези мерки са главно съсредоточени в обучения, технически проучвания и специфични действия.

Държава-членка: Испания

Заглавие на схемата за предоставяне на помощи или наименование на фирмата, която получава индивидуалната помощ: План за действие в испанския риболовен сектор

Правно основание: Acuerdo de 3 de junio de 2005, del Consejo de Ministros, por el que se aprueba el Plan de Acción en el Sector Pesquero Español

Планирани годишни разходи по схемата или общ размер на индивидуалните помощи, предоставени на фирмата: Годишното разпределение на разходите е както следва:

Помощта се прехвърля на ICO с оглед финансирането на лихвите по отпуснатите банкови заеми.

Максимален интензитет на помощта: Няма ограничение за размера на лихвената субсидия

Дата на изпълнение: Изплащането на първата годишна лихвена субсидия от страна на ICO е договорено за 20 февруари 2007 г.

Продължителност на схемата или индивидуалната помощ: Първа годишна вноска за лихвите по заема: 20 февруари 2007 г.

Очаквана дата на изплащане на последния транш: 20 февруари 2011 г.

Цел на помощта: Целта на помощта е модернизация на сектора, повишаване на сигурността и рентабилността и приспособяване към изискванията в социалната област и по отношение на околната среда.

Посочете кой (кои) член(ове) (от 4 до 6) се прилагат и какви са признатите разходи в рамките на схемата или индивидуалната помощ: Член 6. Помощи за инвестиции, предназначени за новаторски мерки и техническа помощ.

Член 12. Социално-икономически мерки

Предвидено е, допустимите разходи по схемата за помощ да бъдат фиксирани на 50 % от общата сума за бюджетните позиции, включени във всеки един от гореизброените членове.

Сектор/и: Схемата се прилага към сектора на морския риболов, както и към водното стопанство

Име и адрес на органа, отпускащ помощта:

Ministerio de Agricultura, Pesca y Alimentación Secretaría General de Pesca Marítima C/ Ortega y Gasset 57 E-28006 Madrid

Интернет адрес: www.mapya.es